A BIZOTTSÁG HATÁROZATA
(2005. június 13.)
Belgium számára csak évi két sertésfelmérés elvégzésének engedélyezéséről
(az értesítés a C(2005) 1747. számú dokumentummal történt)
(Csak a francia és a holland nyelvű szöveg hiteles.)
(EGT vonatkozású szöveg)
(2005/445/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertések védelmének területén végrehajtandó statisztikai felméréseket illető, 1993. június 1-jei 93/23/EGK tanácsi irányelvre (1) és különösen annak 1. cikke (2), (3) és (4) bekezdésére,
mivel:
(1)
A 93/23/EGK irányelv értelmében a Bizottság engedélyezheti a tagállamoknak a sertésfelmérések évi kettőre való csökkentését és/vagy az állományra vonatkozó felmérések helyett adminisztratív információforrások használatát, amennyiben azok megfelelnek az említett irányelvben előírt kötelezettségeknek.
(2)
A 2002/442/EK bizottsági határozatban (2) Belgium hároméves időszakra már engedélyt kapott.
(3)
Egy 2004. december 7-i levélben Belgium kérvényezte a 2002/442/EK határozatban kapott engedély meghosszabbítását; és benyújtotta az említett határozat által megkövetelt jelentést is.
(4)
Belgium előterjesztett egy módszertani dokumentációt, amely a 93/23/EGK irányelvnek megfelelően biztosítja a termelési előrejelzés minőségének fenntartását.
(5)
Belgium számára engedélyezni kell, hogy évente csak két felmérést végezzen, hathavonta május/június, illetve november/december hónapokban, valamint hogy felhasználhassa az úgynevezett SANITEL-rendszer adminisztratív információforrásait.
(6)
E határozat összhangban van a 72/279/EGK tanácsi határozat (3) által létrehozott Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
Belgium számára engedélyezik, hogy évente csak két felmérést végezzen, hathavonta május/június, illetve november/december hónapokban.
2. cikk
Belgium számára engedélyezik, hogy felhasználhassa a SANITEL-rendszer adminisztratív információit a GDP-előrejelzések kiszámításához. Belgium pedig biztosítja a GDP-előrejelzések minőségének fenntartását azáltal, hogy összeveti a GDP-előrejelzéseket és a megvalósult GDP-t, illetve amennyiben szükséges, kiigazítja az előrejelzések kiszámításának módszerét.
3. cikk
Ennek a határozatnak a Belga Királyság a címzettje.
Kelt Brüsszelben, 2005. június 13-án.